*„…Segítségedben reménykedem, Uram…” (Zsolt 119,166)*

**Kedves Testvérek!**

Támogatásukat kérjük kárpátaljai testvéreink megsegítésére!

**Leégett a nagydobronyi imaház és a hatvan gyermeket befogadó óvoda július 15-re virradóra.**

Emberáldozatot nem követelt a tűz, azonban az anyagi kár jelentős. A helyiek gyújtogatásra gyanakodnak, hiszen az utóbbi időben több magyar ajkú cigány családot is támadás ért Kárpátalján. Az imaház és az óvoda az ottani szegény családok számára az egyetlen tér, ahol jó közösségben lehetnek együtt.

A kárpátaljai testvérek már gyűjtenek, több helyi gyülekezet felajánlotta a múlt vasárnapi perselypénzét az újjáépítésre.

A munkálatokhoz főként pénzadományra van szükség, így arra kérjük a gyülekezeteket, hogy a július 29-i perselypénzt ajánlják fel a nagydobronyi gyülekezet javára. Kérjük, hívják fel a gyülekezeti tagok figyelmét arra is, hogy adományaikat a Magyar Református Szeretetszolgálat 10702019-85008898-51100005-es számlaszámára is utalhatják „nagydobronyi tűzeset” közleménnyel. A szeretetszolgálat 1358-as adományvonalának tárcsázása hívásonként 250 forint támogatást jelent a nagydobronyiaknak.

Hordozzuk együtt imádságban a veszteséget ért gyülekezetet! Nagyon köszönjük az imádságokat és az adományokat.

Isten áldását kérjük minden segítőszándékú emberre!

Budapest, 2018. július 17.

Testvéri köszöntéssel:

|  |  |  |
| --- | --- | --- |
| Dr. Szabó István  püspök,  a Zsinat lelkészi elnöke |  | Dr. Huszár Pál  főgondnok,  a Zsinat világi elnöke |